ເອເຊຍສືບຕຍົກຍ້າຍ ປະຊາຊົນອອກຈາກອີຈິບ
ຈີນຈະເສັດສິ້ນ ການຍົກຍ້າຍປະຊາຊົນຂອງຕົນ ອອກຈາກອີຢິບ ທັນກັບການເລີ່ມສະຫຼອງ ວັນຂຶ້ນປີໃໝ່
ຫຼາຍໆປະເທດໃນເຂດເອເຊຍ ຍັງສືບຕໍ່ດຳເນີນຄວາມພະ ຍາຍາມ ເພື່ອຍົກຍ້າຍປະຊາຊົນຂອງຕົນ ອອກຈາກພາກ ຕາເວັນອອກກາງບ່ອນທີ່ການປະທ້ວງຕໍ່ຕ້ານລັດຖະບານ ທີ່ດຳເນີນມາໄດ້ນຶ່ງອາທິດກວ່າໆແລ້ວນັ້ນໄດ້ລະເບີດກາຍ ເປັນຄວາມຮຸນແຮງ ອິນໂດເນເຊຍ ມາເລເຊຍ ຍີ່ປຸ່ນ ອອສເຕຣເລຍ ໄທ ແລະຟີລິບປິນຕ່າງກໍໄດ້ປະກາດແຜນ ການຂອງຕົນໃນສັບປະດານີ້ ເພື່ອຈັດແຈງສົ່ງຖ້ຽວບິນພິ ເສດ ໄປຮັບເອົາພົນລະເມືອງຂອງຕົນທີ່ຍັງຕົກຄ້າງຢູ່ປະ ເທດອີຈິບ ຈີນກ່າວວ່າ ຕົນຄາດວ່າຈະສາມາດຮັບເອົາພົນລະເມືອງທັງ ໝົດຂອງຕົນ ກັບຄືນປະເທດຈາກອີຈິບ ທັນກັບການເລີ່ມ ສະເຫຼີມສະຫຼອງວັນຂຶ້ນປີໃໝ່ຈີນທາງຈັນທະຄະຕິຫຼືກຸດຈີນ ໃນວັນພະຫັດມື້ນີ້ ອົງການຂ່າວຊິນຫົວຂອງທາງການຈີນລາຍງານວ່າ ລັດຖະ ບານຈີນໄດ້ສົ່ງເຮືອບິນໂດຍສານ 8 ລຳ ໄປຮັບເອົາປະຊາ ຊົນຂອງຕົນທີ່ນະຄອນຫຼວງໄຄໂຣ ເມືອງ Luxor ແລະເມືອງ Hurghada ຊິນຫົວກ່າວ ຕື່ມວ່າ ເຮືອບິນ 6 ລຳໄດ້ເດີນທາງກັບມາຮອດປະເທດໃນຄືນວັນພຸດວານນີ້ ພ້ອມດ້ວຍ ຊາວຈີນ 1,400 ຄົນ ຮວມທັງປະຊາຊົນຈາກເຂດຮົງກົງນຳດ້ວຍ ທີ່ປະເທດໄທ ກະຊວງການຕ່າງປະເທດກ່າວວ່າ ເຮືອບິນລຳທີ 2 ພວມຢູ່ໃນລະຫວ່າງ ການເດີນທາງໄປຍັງນະຄອນຫຼວງໄຄໂຣໃນວັນພະຫັດມື້ນີ້ ເພື່ອຮັບເອົາຊາວໄທ 100 ຄົນ ທີ່ຢາກເດີນທາງກັບຄືນປະເທດ ກະຊວງການຕ່າງປະ ເທດຂອງໄທກ່າວຕື່ມວ່າ ສ່ວນຊາວ ໄທອີກ 2,500 ຄົນ ພໍໃຈຈະຢູ່ທີ່ປະເທດອີຈິບ ຕໍ່ໄປ ລັດຖະມົນຕີການຕ່າງປະເທດມາເລເຊຍທ່ານ Anifah Aman ກ່າວວ່າທ່ານເອງແລະຄູ່ຕຳ ແໜ່ງຂອງທ່ານຈາກອິນໂດເນເຊຍໄດ້ຕົກລົງທີ່ຈະໃຫ້ຄວາມຊ່ອຍເຫລືອກັນແລະກັນໃນການ ຍົກຍ້າຍປະຊາຊົນຂອງກັນແລະກັນ ໄປຍັງເມືອງ Jeddah ໃນປະເທດຊາອຸດີອາຣາເບຍ ທ່ານເວົ້າວ່າ ບ່ອນນັ່ງທີ່ຍັງເຫຼືອໃນຖ້ຽວບິນຕ່າງໆທີ່ມາເລເຊຍຫຼືອິນໂດເນເຊຍໄດ້ຈັດສົ່ງໄປ ນັ້ນ ແມ່ນມີໄວ້ສຳລັບປະຊາຊົນຂອງປະເທດ ທີ່ບໍ່ໄດ້ສົ່ງເຮືອບິນໄປ